**World Flora Online** er en flora som skal omfatte all verdens plantearter. Prosjektet har bakgrunn i Fn-konvensjonen om biologisk mangfold og i målet om å stanse tapet av plantearter på verdensbasis innen 2020. Det er et samarbeid mellom nasjonale og internasjonale organisasjoner og instutisjoner for å gjøre kvalitetssikret informasjon fritt tilgjengelig for dem som jobber med bevaring av biologisk mangfold og for offentligheten.

Bakgrunn
--------

FNs miljøprogram arrangerer regelmessig *Konvensjonen om biologisk mangfold* (CBD).  I 2002 ble det i *Global Strategy for Plant Conservation* (GSPC) definert målet å lage en «lett tilgjenglig liste av alle kjente plantearter til hjelp i arbeidet». I 2010 kom nettstedet *The Plant List* som et svar på dette målet.

Da målene ble revidert og oppdatert i 2012 ble målet utvidet til å omfatte en «nettbasert flora med alle verdens kjente planter». Medlemmer av *Global Partnership for Plant Conservation* kom derfor sammen for å diskutere hvordan dette kunne gjennomføres. I løpet av dette møtet ble det laget et utkast til hva en slik ressurs skulle omfatte og hvilket innhold som skulle gjøres tilgjengelig. På det samme møtet ble det også bestemt et konsortium som skulle samarbeide om prosjektet.

Gruppen besto innledningsvis av *Missouri Botanical Garden*, *New York Botanical Garden*, *The Royal Botanic Garden Edinburgh* og *Royal Botanic Gardens, Kew*. Per april juli[oppdater] består den av 43 partnere i 26 land.

Innhold
-------

Målet med *World Flora Online* (WFO) er å sørge for fri tilgang til nøye utvalgte og kvalitetssikrede data om plantelivet på jorden. Nettstedet skal inneholde alle arter i gruppene bladmoser, karsporeplanter, nakenfrøede planter og blomsterplanter. Det er ikke et nettsted som publiserer en monografisk revisjon av alle verdens plantearter, og heller ikke en uttømmende flora som kan dekke behovet for en flora for et lokalt nivå. Snarere inneholder nettstedet data fra slike ressurser som allerede eksisterer.

Det skal gjøre to hovedressurser fritt tilgjengelig for dem som jobber med å ta vare på biologisk mangfold. For det første skal det gjøre tilgjengelig kvalitetssikrede data om artenes taksonomi, fra en database kalt *Taxonomic Backbone*. Denne databasen er lisensiert med For det andre vil samarbeidspartnere publisere beskrivelser av artene, informasjon om utbredelsen og bilder under forskjellige frie lisenser. Disse to komponentene lenkes sammen og vises på nettstedets nettsider. En søkefunksjon gjør innholdet lett tilgjengelig. Per juli 2020[oppdater] inneholder nettstedet 350 310 anerkjente arter, 1 325 205 vitenskapelige navn og 120 000 beskrivelser.

Videre målsetninger
-------------------

Styret avgjorde i 2016 at WFO vil fortsatt utvikles også etter at målet skulle være oppfylt i 2020. 85 prosent av alt innhold var kvalitetssikret av eksperter per juli 2020.

Referanser
----------

1. 1 2 3 4 5 6  Borsch, T. Berendsohn, W. Dalcin, E. Delmas, M. Demissew, S. Elliott, A. Fritsch, P. Fuchs, A. Geltman, D. Güner, A. Haevermans, T. Knapp, S. le Roux, M.M. Loizeau, P.-A. Miller, C. Miller, J. Miller, J.T. Palese, R. Paton, A. Parnell, J. Pendry, C. Qin, H.-N. Sosa, V. Sosef, M. von Raab-Straube, E. Ranwashe, F. Raz, L. Salimov, R. Smets, E. Thiers, B. Thomas, W. Tulig, M. Ulate, W. Ung, V. Watson, M. Jackson, P.W. and Zamora, N. (2020), World Flora Online: Placing taxonomists at the heart of a definitive and comprehensive global resource on the world's plants. TAXON, 69: 1311-1341.
2. ↑  *Global Strategy for plant conservation: World Flora Online by 2020* (PDF). Convention on Biological Diversity. mai 2012. Besøkt 14. oktober 2021.